Številka: 1101-9/2023/1

Datum: 16. 5. 2023

Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) Agencija RS za kmetijske trge in razvoj podeželja, Dunajska 160, 1000 Ljubljana, objavlja prosto delovno mesto:

**Finančnik V (šifra delovnega mesta 740) v Službi za splošne zadeve, v Oddelku za dokumentacijo in arhiv; pri prijavi se sklicujte na št. 1101-9/2023**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* imeti končano srednje tehniško in drugo strokovno izobraževanje/srednja strokovna izobrazba ali srednje splošno izobraževanje srednja splošna;
* najmanj 6 mesecev delovnih izkušenj.

Poleg navedenega pogoja mora kandidat izpolnjevati splošne pogoje, ki jih urejajo predpisi s področja delovnega prava.

Delovne naloge izbranega kandidata na delovnem mestu bodo:

* finančno-računovodske naloge (knjiženje poslovnih dogodkov v prog. aplikacijo na podlagi pravilno likvidiranih dokumentov; pravilna izdelava odredb in FEPov; priprava podatkov za izdelavo mesečnih in letnih likvidnostnih načrtov);
* naloge povezane z blagajniškim poslovanjem in obračun potnih nalogov;
* izvajanje enostavnejših nalog v zvezi s pripravo in izvrševanjem proračuna.

Prednost pri izbiri bodo imeli kandidati z izobrazbo s področja naravoslovnih ved oz. poznavanjem agronomije.

Prijava na prosto delovno mesto mora biti obvezno pripravljena in oddana na obrazcu z oznako JO, ki je priloga tega natečaja z natančno izpolnjenimi vsemi rubrikami in podpisanimi izjavami in verodostojnimi listinami, ki izkazujejo delovne izkušnje.

Z izbranim kandidatom bo sklenjeno delovno razmerje za nedoločen čas, s polnim delovnim časom in 3 mesečnim poskusnim delom.

Prijave na prosto delovno mesto morajo poleg obrazca (JO) vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da za namen te javne objave skladno z določili GDPR dovoljuje Agenciji RS za kmetijske trge in razvoj podeželja pridobitev podatkov iz 2. točke iz uradne evidence.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Strokovna usposobljenost kandidatov se bo presojala na podlagi priloženih izjav oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo delo opravljal na strokovno tehničnem delovnem mestu.

Izbrani kandidat bo delo opravljal v prostorih Agencije RS za kmetijske trge in razvoj podeželja, Dunajska 160, 1000 Ljubljana.

Izbrani kandidat bo lahko delo opravljal tudi v hibridni obliki, v skladu z internimi akti organa.

Kandidati vložijo prijavo v pisni obliki na obrazcu z oznako JO, ki jo pošljejo v zaprti ovojnici z označbo: »javna objava št. 1101-9/2023« na naslov: Agencija Republike Slovenije za kmetijske trge in razvoj podeželja, Služba za splošne zadeve, Oddelek za kadrovske in finančno materialne zadeve, Dunajska 160, 1000 Ljubljana in sicer v roku 8 dni po objavi na Zavodu RS za zaposlovanje in osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: zaposlitve.aktrp@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI.

Informacije o izvedbi postopka lahko prejmete na tel. št. 01 580 77 88.

Opomba: V besedilu javne objave uporabljeni izrazi zapisani v moški slovnični obliki, so uporabljeni kot nevtralni za ženske in moške.